07/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 27 de xullo de 2015 da Xefatura Territorial da Coruña de información pública da declaración de utilidade pública e a necesidade de urxente ocupación das novas afeccións do parque eólico Monte Tourado Eixe en Vimianzo (IN661A 2011/20)

Resolución do 27 de xullo de 2015 da Xefatura Territorial da Consellería de Economía e Industria da Coruña pola que se somete a información pública a declaración de utilidade pública, en concreto, e a necesidade de urxente ocupación que iso implica das novas afeccións do proxecto do parque eólico Monte Tourado-Eixe, no concello de Vimianzo, na provincia da Coruña (Expte. IN661A-2011/20). Mediante resolución do 25 de xuño de 2012, a Xefatura Territorial da Coruña, someteu a información pública a solicitude de autorización administrativa, a declaración de utilidade pública, en concreto, e a necesidade de urxente ocupación que iso implica, a aprobación do proxecto de execución, do proxecto sectorial de incidencia supramunicipal e do estudo de impacto ambiental do parque eólico de Monte Tourado-Eixe, no concello de Vimianzo, na provincia da Coruña (expediente IN661A 2011/20-1). A Dirección Xeral de Enerxía e Minas por resolución do 7 de outubro de 2014 autorizou a Fenosa Wind, S. L. a modificación do proxecto do dito parque eólico que conleva un desprazamento da posición dun aeroxerador do parque para así manter as distancias regulamentarias a núcleos urbanos, liñas eléctricas e parques eólicos xa existentes. As coordenadas definitivas dos aeroxeradores do Parque Eólico Monte Tourado-Eixe son: Así, en cumprimento do disposto na Lei 24/2013, do 26 de decembro, do sector eléctrico; no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a declaración de utilidade pública das novas afeccións xeradas polo parque eólico Monte Tourado-Eixe, no concello de Vimianzo, promovido pola empresa Fenosa Wind, S. L. e que figuran relacionadas no anexo 1 que se insire a esta resolución. Igualmente, e coma consecuencia desta modificación, as fincas indicadas no anexo 2 a esta resolución e que foron incluidas na información pública derivada da resolución do 25 de xuño de 2012 resultan agora desafectadas, polo que as persoas titulares desas fincas serán debidamente notificadas da dita desafección. Esta declaración de utilidade pública levará implícita, de acordo co art.54 da Lei 54/1997, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. O que se fai público para o coñecemento xeral dos propietarios dos predios que figuran nas relacións anexas a esta resolución, así como das persoas que sendo titulares de dereitos reais ou intereses económicos sobre os bens afectados que fosen omitidos, para que poidan examinar o expediente, na Xefatura Territorial da Consellería de Economía e Industria da Coruña, sita no Edificio Administrativo Monelos, rúa Vicente Ferrer, n.º 2, 2.º andar, 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación da presente resolución ou a partir da correspondente notificación individual aos afectados. Esta publicación faise igualmente para os efectos da publicación facultativa recollida no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, en relación cos interesados que sexan descoñecidos, ou cando se ignore o lugar ou o medio da notificación ou ben, intentada a notificación, non se puidese realizar. As dilixencias relativas ao expediente entenderanse co Ministerio Fiscal nos supostos previstos no artigo 5 da Lei do 16 de decembro de 1954 de expropiación forzosa. A Coruña, 27 de xullo de 2015. O xefe territorial Isidoro Martínez Arca ANEXO 1 Relación de novas afeccións do Parque Eólico Monte Tourado Eixe Zapata (CIM.), plataforma (PLAT.), torre meteorolóxica (T. MET.), subestación e edificio de control (SUB.): superficie de expropiación de pleno dominio dos terreos afectados. VIAL: servidume de paso dos viais polos que circularán os transportes durante a construcción do parque así como durante a súa etapa de mantemento. ZANXA: servidume de paso da liña soterrada de media tensión. VOO: servidume de voo das pas dos aeroxeneradores. ANEXO 2 Relación de desafeccións do Parque Eólico Monte Tourado Eixe